Diari Oficial de la Generalitat Valenciana


Sumari del DOGV 6507, del 26-04-2011 (2011/4250)

Notificació de la sentència dictada en el judici de divorci contenciós número 656/2009.
---------------------------------------------------------------------------------------

### Dades del document

Número de DOGV
:   6507

Data del DOGV
:   26-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4250


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici de divorci contenciós número 656/2009. [2011/4250]  
Divorci contenciós 000656/2009  
En aquest procediment de divorci contenciós seguit a instàncies de Yudisleidi Martín Arevalo contra Alexis Peña Osorio s'ha dictat la sentència, que, literalment, és com segueix:  
«Sentència número 000369/2010  
Benidorm, 11 de novembre de 2010  
María Arantzazu Llorente Salinas, magistrada jutgessa substituta del Jutjat de Primera Instància número 2 de Benidorm i partit judicial, ha vist el procés especial de divorci contenciós que, sota el número 656/2009 s'ha seguit davant d'aquest Jutjat, a instàncies de Yudisleidi Martín Arevalo, representada pel procurador Ángel Bautista Diez de Lastra i assistida per la lletrada senyora Sánchez López contra Alexis Peña Osorio, en situació processal de rebel·lia; i atesos els següents:  
  
  
Antecedents de fet  
  
Primer. Amb data 26 de març de 2009 es correspon per torn de repartiment a aquest Jutjat escrit de demanda presentat pel procurador Ángel Bautista Diez de Lastra, en la representació que s'ha indicat en l'encapçalament d'aquesta sentència. En l'esmentat escrit, després d'al·legar els fets i fonaments de dret que considerava d'aplicació al cas, sol·licita el dictat d'una sentència per la qual es decrete el divorci entre ambdues parts amb les conseqüències inherents. Aquesta pretensió es fonamentava en els fets que es resumeixen a continuació.  
1. Ambdues parts van contraure matrimoni civil a la ciutat d'Holguín (Cuba) el dia 24 de maig de 2006.  
2. Que després de fer vides separades des de poc després de contraure matrimoni, no hi ha domicili conjugal ni parament familiar.  
3. De l'anterior unió no hi hagué descendència.  
4. Que no reclama cap pensió compensatòria.  
A l'anterior escrit de demanda s'acompanyaven diversos documents.  
Segon. Admesa a tràmit la demanda anterior es va citar a termini al demandat perquè, en 20 dies, compareguera de forma legal i contestara a la demanda.  
Tercer. Mitjançant la provisió de 29 de setembre de 2010 es declarà al demandat Alexis Peña Osorio en situació processal de rebel·lia.  
Quart. Prèvia citació de les parts se celebrà vista el dia 10 de novembre de 2010, amb l'assistència i resultat que consten en l'acta i en el disc compacte que s'alçaren i gravaren, respectivament, sota la fe pública judicial.  
Cinqué. En la substanciació d'aquest procés s'han respectat totes les prescripcions legals, excepte alguns terminis processals, a causa de l'acumulació d'assumptes que suporta aquest Jutjat i de l'escassa disponibilitat de sales de vistes que pateix la seu en què s'ubica el jutjat.  
Dispositiva  
1. Estime de forma íntegra la demanda interposada per Yudisleidi Martín Arevalo contra Alexis Peña Osorio, en situació processal de rebel·lia, constituïsc la situació jurídica de divorci en el matrimoni format per ambdós, que declare dissolt amb tots els efectes legals que se'n deriven, amb imposició de les costes d'aquesta instància a la part demandada.  
2. Una vegada que siga ferma aquesta sentència, se n'ha de remetre testimoniança mitjançant ofici al registre civil competent per fer els assentaments oportuns.  
Notifiqueu de forma legal a les parts i feu-los saber que aquesta sentència no és ferma i que s'hi pot interposar un recurs d'apel·lació que, si fa el cas, es prepararà mitjançant l'escrit presentat davant d'aquest Jutjat dins dels cinc dies següents als de la seua notificació per a ser resolt, amb la interposició i tramitació legal prèvia de l'Audiència Provincial d'Alacant.  
Aquesta és la meua sentència, de la qual cal expedir una certificació per a incorporar-la a l'expedient i de què s'ha de portar l'original al llibre de sentències, que pronuncie, mane i firme jutjant definitivament en primera instància, en nom del rei i per l'autoritat que m'ha sigut conferida pel poble espanyol.  
Publicació. La sentència anterior va ser llegida i publicada en el dia de la data pel magistrat que la subscriu, mentre celebrava audiència pública».  
I atés que demandat esmentat, Alexis Peña Osorio, es troba en parador desconegut, s'expedeix aquest edicte a fi que valga de notificació de forma deguda.  
  
Benidorm, 27 de gener de 2011.- La secretària judicial: Mª Engracia Román Ivorra.